21/05/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 303/2009

Resolución do 27 de abril de 2010, do Departamento Territorial da Consellería de Economía e Industria da Coruña, polo que se autoriza administrativamente e aproba o proxecto de execución da instalación eléctrica nos concellos do Pino, Oroso, Frades e Mesía (expediente IN407A 303/2009). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Distribuidores Electricidad, SA (UDESA). Enderezo social: rúa José Angel Valente, 17-baixo, local 62, 15706 Santiago de Compostela. Denominación: reforma L. M. T. Eixo Cimadevila - Rabal e derivacións (expediente 28823). Situación: concellos do Pino, Oroso, Frades e Mesía. Características técnicas: Reforma da liña de media tensión aérea a 20 kV Cimadevila-Rabal e derivacións, consistente no cambio do actual condutor e cambio de apoios, seguindo o mesmo trazado da liña existente, nos seguintes tramos: – Tramo 1 (aéreo), cunha lonxitude de 8.582,25 metros, con condutor tipo PAS-120, con orixe no apoio proxectado n.° 1, que entronca mediante van frouxo no apoio n.° 13 da L. M. T. A Tarroeira-Medín (expediente IN407A 2004/68) e final no apoio existente n.° 71 da L. M. T. San Martiño-Cimadevila e saída á L. M. T. subterránea a San Mamede (expediente IN407A 2007/537). No tramo entre os apoios 31 e 33 non se realizará ningún tipo de actuación. – Tramo 2 (aéreo), cunha lonxitude de 811,11 metros, con condutor tipo PAS 120, con orixe no apoio n.° 140 existente e final no apoio n.° 147 que cómpre substituir da mesma liña, entroncando o tramo coa liña existente (expediente 13646). – Tramo 3 (subterráneo), cunha lonxitude de 433 metros, con condutor R. H. Z.1 20L 12/20 Kv 240 mm 2 Al, con orixe no paso aerosubterráneo que hai que instalar no apoio n.° 147 e final no paso aéreo-subterráneo do apoio n.° 148 da mesma liña. Cumpridos os trámites ordenados na Lei 54/1997 do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 27 de abril de 2010 Tristana Moraleja Gómez Xefa territorial da Coruña